Cu trac în fața camerei din clasă. Ce spune un profesor care nu vrea să fie filmat în timp ce predă.
Nu toţi profesorii sunt de acord să fie înregistraţi când predau lecţiile la clasă. Profesor: Nimeni nu ne-a întrebat dacă suntem de acord cu filmările. În scenariul hibrid, profesorii trebuie să predea și în clasă, și online.
Cu doar câteva zile înainte de redeschiderea şcolilor apar nemulţumiri şi din partea profesorilor, nu doar a părinţilor.Adrian Enache, profesor de matematică la o şcoală din Capitală, refuză să-i fie filmate şi înregistrate orele pe care le predă la clasă: "Conform legilor în vigoare, ora de curs nu poate fi filmată fără acordul cadrului didactic. Colegii mei se întrebau şi dacă nu acceptăm ce vor zice părinţii, păi le arăţi legea.“Profesorii care sunt de părere că nu trebuie să fie filmați au încercat să aducă și un argument pentru decizia lor.Constantin Lunguleţu, lider Sindicatul Spiru Haret Dolj: "Cel mai mare pericol este că se pot crea tot felul de comentarii, atât ale elevilor, cât şi ale părinţilor despre ceea ce se petrece într-o sală de clasă. Astea sunt nişte lucruri care nu sunt în regulă.“Proceduri pentru internet în fiecare clasă, pe ultima sută de metriDe-ar fi singurele probleme. Pe ultima sută de metri, Adriana Dobre, care este director la Şcoala Poiana Mare din Dolj, spune că de abia acum se fac procedurile pentru a avea internet în fiecare clasă.Adriana Dobre, director Şcoala Poiana Mare Dolj: "Nu avem laptopuri pentru toate sălile de clasă. Şi am folosi calculatoarele din sălile de informatică. Plus camere de luat vedere pe care le folosim de obicei la Evaluarea Naţională şi Bacalaureat. Acum suntem în procedura în care avem o firmă care ne conectează fiecare sală de clasă.“.